A nevem Jon Gray.
Sokaknak csak Mosogatófiú.
Egyik alapítója a Ghetto Gastrónak,
egy bronxi alkotóközösségnek,
amely ötvözi a főzést, a tervezést és a művészetet.
Alkotásaink megváltoztathatják a Bronxról kialakult képet.
A helyről, ami az otthonom.
Érdekes ez.
Pár napja szálltam le Vancouverben Párizsból hazajövet.
A mi új durranásunk a Vendôme téren a Bronx Brasserie.
Oui oui, chérie.
(Nevetés)
Nem semmi, hiszen ha a franciák azt mondják valamire:
"le Bronx",
akkor az csak felfordulást vagy balhét jelenthet.
A Vendôme tér.
Egyszer le is zártuk.
(Nevetés)
Ez a zsargon akkor született, amikor Bronx lángokban állt,
a filmek, mint A harcosok, és az Apacserőd,
még mindig népszerűek.
Néhányan talán nem így látják,
de szerintem Bronxot eleve kudarcra ítélték.
A nagy ember vicces kedvében volt.
Robert Moses a Vörös-tenger helyett
hatsávos főúttal Bronxot választotta ketté,
és taccsra vágta az ott élőket.
A dédszüleim a Featherbed utcán laktak,
és az utca neve ellenére
egy nyugodt éjszakájuk sem volt
az állandó kopácsolás, fúrás-faragás miatt,
míg a bronxi autópálya épült
egy sarokkal arrébb.
Szerintem az ilyen központi döntések
eleve bűnözéshez vezetnek.
(Taps)
A külvárosi emberek, mint én is, általában életrevalók,
a szisztematikus sanyargatásban,
a törmelékből és hamuból életre kelt a hip-hop, mint egy főnixmadár.
A hip-hop ma billiárdos üzlet,
de a pénzből nem látnak egy fillért se a bronxiak,
se a hasonló közösségek.
Beszéljünk kicsit 1986-ról!
Mikor megszülettem, tombolt az AIDS-válság,
a kokain-őrület
és a drogháború.
Egy dologra futotta csak Reagenéktől: a gettonómiára.
szenvedés, börtön, nélkülözés.
Fantasztikus, gyönyörű és művelt fekete asszonyok neveltek fel.
Ennek ellenére, és mivel az apai szigor sem korlátozott,
nem tudtam ellenállni az utca csábításának.
Biggie szavaival élve
vagy kokót árulsz, vagy zsírprofin zsákolsz.
Tévedés ne essék, őrületesen zsákoltam.
(Nevetés)
Őrületesen, piszkosul jól.
(Taps)
De amikor 15 lettem, elkezdtem marihuánát árulni
otthagytam a középiskolát,
A New York-i Oktatásügyi Hivatal minden iskolából eltanácsolt,
de 18 évesen felsőbb drogosztályba léptem, már kokainban utaztam.
Jó volt a bizim.
Egészen addig, míg bíróságra nem kerültem 20 éves koromban.
Tíz évet kaptam.
Óvadékot tettem le, és beiratkoztam a Divat Intézetbe,
és felhasználtam az utcán tanultakat
a saját divatmárkámnál.
A pártfogóm látta eltökéltségemet,
és felfüggesztett ítéletet javasolt.
Életemben először a felfüggesztés jól jött.
(Nevetés)
A következő két évben, számos, bíróságon töltött nap után,
az ügyemet ejtették.
Mindkét fivérem ült már börtönben,
így alig hittem, hogy kicsúszok az igazságszolgáltatás markából.
Az egyik testvéremet épp most ítélték húsz évre.
Az anyukám gyakran vitt étterembe minket,
kiállításokra,
és külföldi utakra,
a lehető legtöbb kulturális élményt akarta nekünk szerezni.
Emlékszem, hogy gyerekként,
ha vacsorázni voltunk, én rendeltem gyakran mindenkinek.
Közös étkezéssel megtörhető a jég,
kapcsolódhatunk másokhoz.
Les barátom és én
ugyanabban a bronxi utcában nőttünk fel,
utcai haverok vagyunk.
Les történetesen szakács.
Többször felmerült, hogy beszállhatnánk a kajabuliba
a Bronxban lakók javára.
Les akkor nyerte meg a "Felpaprikázva" főzőshowt.
A földink, Malcolm, akkor vette át a sütisrészleget a Nomában.
igen, a világelső Noma Koppenhágában, helyes a bőgés.
P haverom akkor fejezett be egy tanfolyamot Olaszországban,
Milánó városában.
Úgy láttuk, a világra ráfér egy kis bronxosítás,
összefogtunk és megalapítottuk a Ghetto Gastrót.
(Taps)
Tudom, sokan feszengenek a gettó szó hallatán,
de nekünk a gettó: otthon.
Mint Mumbaiban vagy Nairobiban
a szegénynegyed kifejezés,
olyan iránytűféle,
élő vád a szervezett elhanyagolás miatt, amely a bajokat létrehozta.
(Taps)
Lássuk, mi az a Ghetto Gastro!
Röviden: mozgalom és életfilozófia.
Úgy tekintünk a munkánkra mint gasztrodiplomáciára.
a főzést és találékonyságot használjuk,
hogy határokon át hidat verjünk a kultúrák között.
Tavaly Tokióban
karibi húsos táskát készítettünk,
jók vagyunk wagyu marhabordában,
és shio kombuban.
Japán elemekkel alkottuk újra Bronx klasszikus receptjeit.
A kwanzaa azért született,
hogy lerójuk tiszteletünket Puerto Ricó-i testvéreink előtt,
és összehoztunk egy kókuszos, fekete, konyakos coquito tojáslikőrt. Dímelo!
(Nevetés)
Ez itt a Fekete Hatalom palacsintánk
aranyló juharsziruppal.
Csak el ne csússzanak rajta!
(Nevetés)
Itt a 36 Brix növényi velato.
Eperföldek, ismerik a dörgést.
Sűrített görögdinnye,
bazsalikommag,
eperrel a tetején.
Visszatérve a Bronx Brasserie-re,
fejbe kellett őket kólintanunk a kaviáros kukoricalepénnyel.
(Nevetés)
(Taps)
Otthon vagyunk a du-rag diplomáciában is.
(Nevetés)
Mert magunkat adjuk, amikor belefogunk valamibe.
Ha ránk néznek,
sokszor hisznek minket rappereknek vagy sportolóknak.
Mint tavaly is, itt a TED-en.
Egy fickó leszólított,
megkérdezte, mikor lépek fel a színpadon.
Például most?
(Taps)
Láthatják,
kitártuk Bronx kapuit a világ felé,
és most a világot akarjuk elvinni Bronxba.
Megnyitottuk a boltunkat,
egy ötletkonyhát,
ahol tervezünk és készítünk,
alkotunk...
(Zene)
közösségi esteket szervezünk.
Pénzügyi tőkét és kreatív tőkét
építünk Bronxban.
Együtt tervezünk a világhírű séffel,
Massimo Botturával,
egy bronxi refettoriót.
A refettorio dizájnra épülő leveskonyha és közösségi központ.
Ezek vagyunk mi.
(Taps)
Mély gyász követte a rapper és vállalkozó
Nipsey Hussle meggyilkolását,
főként, mert itt maradt és dolgozott,
nem ment el innen.
Bár meggyilkolták, és sokan talán ostobaságnak tartják,
de én is ezzel a döntéssel kezdek minden napot:
Bronxban lakok,
Bronxban dolgozok,
Bronxban költöm el, amit megkeresek.
(Taps)
A Ghetto Gastróban nem félős kimondani a gettó szót,
és nem lépünk meg a gettóból.
Mert valójában végül
a Ghetto Gastro bebizonyítja, amit mi már tudunk:
Bronx,
ragyogsz!
(Taps)
Köszönöm!
(Taps)